alexandrainst/scandi-wiki huggingface dataset:
Monsters University

Monsters University (norsk tittel: Monsteruniversitetet) er ein amerikansk dataanimert filmkomedie frå 2013, produsert av Pixar Animation Studios og utgjeven av Walt Disney Pictures. Filmen er ein forløpar til Monsters, Inc. frå 2001 og fortel historia om to monster, Mike og Sulley, som studerer på universitet, der dei startar som rivalar men etter kvart blir bestevenner. John Goodman, Billy Crystal, Steve Buscemi, Bob Peterson og John Ratzenberger er stemmeskodespelarar for dei same rollene som i den førre filmen. Bonnie Hunt, som spelte Ms. Flint i den første filmen, gjev stemme til grunnskolelæraren til Mike, Ms. Karen Grave.

Kjelder

Bakgrunnsstoff 
 

Filmkomediar
Filmar frå 2013
Filmar frå USA
Pixar-filmar
Filmen Inside Out

Inside Out (norsk tittel: Innsiden ut) er ein amerikansk dataanimert filmkomedie frå 2015, produsert av Pixar Animation Studios og utgjeven av Walt Disney Pictures. Han vart regissert av Pete Docter i samarbeid med Ronnie del Carmen, med eit filmmanus skrive av Docter, Meg LeFauve og Josh Cooley, etter ei historie av Docter og del Carmen. Filmen går føre seg i hugen til den unge jenta Riley, der fem personleggjorde kjensler, Glede, Sorg, Frykt, Sinne og Mothug, prøver å leie henne gjennom livet medan ho og foreldra sine tilpassar seg nye omgjevnader etter å ha flytta frå Minnesota til San Francisco.

Kjelder

Bakgrunnsstoff 
 

Filmkomediar
Filmar frå 2015
Filmar frå USA
Pixar-filmar
The Good Dinosaur

The Good Dinosaur (norsk tittel: Den gode dinosaur) er ein amerikansk dataanimert dramafilm frå 2015, produsert av Pixar Animation Studios og utgjeven av Walt Disney Pictures. Han er regissert av Peter Sohn og skriven av Meg LeFauve frå ein original idé av Bob Peterson. Filmen er sett til ei alternativ historie der dinosaurane aldri vart utrydda og følgjer den unge og skygge Apatosaurusen Arlo, som møter eit menneske medan han reiser gjennom eit karrig og farleg landskap. Stemmeskodespelarar i filen er Raymond Ochoa, Jack Bright, Sam Elliott, Anna Paquin, A.J. Buckley, Steve Zahn, Jeffrey Wright og Frances McDormand.

Kjelder

Bakgrunnsstoff 
 

Dramafilmar
Filmar frå 2015
Filmar frå USA
Pixar-filmar
Finding Dory

Finding Dory (norsk tittel: Oppdrag Dory) er ein amerikansk dataanimert eventyrfilm frå 2016, produsert av Pixar Animation Studios og utgjeven av Walt Disney Pictures. Han er regissert av Andrew Stanton i samarbeid med Angus MacLane. Filmen er ein oppfølgjar til 2003-filmen Finding Nemo. Stemmeskodespelarane Ellen DeGeneres og Albert Brooks returnerer i rollene frå den førre filmen, Hayden Rolence erstattar Alexander Gould i stemma som Nemo, medan Ed O'Neill, Kaitlin Olson, Ty Burrell, Diane Keaton og Eugene Levy gjev stemme til nye karakterar. Filmen handlar om den gløymske fisken Dory som reiser for å sameine seg med foreldra sine.

Kjelder

Bakgrunnsstoff 
 

Eventyrfilmar
Filmar frå 2016
Filmar frå USA
Pixar-filmar
1951-filmen Alice in Wonderland

Alice in Wonderland (norsk tittel: Alice i Eventyrland) er ein amerikansk animert eventyrfilm frå 1951, produsert av Walt Disney. Han er den 13. animerte Disney-langfilmen og hadde premiere i London 26. juli 1951 og i New York 28. juli same året. Originalutgåva av filmen har stemmene til Kathryn Beaumont som Alice, Sterling Holloway som Cheshire Cat, Verna Felton som Queen of Hearts og Ed Wynn som Mad Hatter.

Walt Disney prøvde i 1930-åra å lage ein animert langfilm om Alice, men lykkast då ikkje. Ideen vart oppliva att i 1940-åra, først tenkt som ein spelefilm kombinert med animasjon, før Disney i 1946 vedtok å berre gå for animasjon i filmen. Filmen vart sett på som ein fiasko då han først vart utgjeven, som førte Walt Disney til å vise han på fjernsyn som ein av dei første episodane av TV-serien Disneyland. Han viste seg å gjere det godt på fjernsyn, særleg under den såkalla psykedelliske eraen (frå 1960-talet til tidleg 1970). Filmen vart etter kvart utgjeven på nytt på kino, som då viste seg å bli ein suksess. Filmen gjorde det etter kvart stadig betre gjennom sal av merkevarer og påfølgjande utgjevingar på heimevideo. Sjølv om filmen fekk dårleg kritikk etter den opphavlege utgjevinga, har han seinare vist seg å bli sett på som ein av dei største animerte klassikarane frå Disney.

Ein spelefilm basert på Alice in Wonderland, regissert av Tim Burton, vart utgjeven i 2010.

Kjelder

Bakgrunnsstoff 
 

Animasjonsfilmar frå Disney
Disney-filmar
Eventyrfilmar
Filmar frå 1951
Filmar frå USA
1953-filmen Peter Pan

Peter Pan er ein amerikansk animert eventyrfilm frå 1953, produsert av Walt Disney. Han er den 14. animerte Disney-langfilmen og opphavleg utgjeven 5. februar 1953 av RKO Radio Pictures. Peter Pan var den siste animerte Disney-langfilmen som vart gjeven ut gjennom RKO, før Walt Disney skipa sitt eige distribueringsselskap, Buena Vista Distribution. Filen var også den siste Disney-filmen der alle ni medlemmene av «Disney's Nine Old Men» arbeidde saman som regisserande animatørar. Kathryn Beaumont, Heather Angel og Bill Thompson, som saman gav stemmer til 1951-filmen Alice in Wonderland, returnerer som stemmeskodespelarar i denne filmen.

Peter Pan fekk i 2002 ein oppfølgjar under tittelen Return to Never Land. Ein serie av rett-på-DVD-forløparar produserte av DisneyToon Studios, som fokuserte på feen Tinker Bell, byrja i 2008.

Kjelder

Bakgrunnsstoff 
 

Animasjonsfilmar frå Disney
Disney-filmar
Eventyrfilmar
Filmar frå 1953
Filmar frå USA
Samisk grammatisk historie

Samisk grammatisk historie eller samisk morfologisk historie er det historiske oversynet over utviklinga av det samiske bøyingsverket frå ursamisk til dei moderne samiske språka. Dei som framfor alt har arbeidd med denne tematikken er Mikko Korhonen og Pekka Sammallahti, seinare også til ein viss grad Jussi Ylikoski. Sjølv om Korhonen og Sammallahti sine syn på kronologien i den samiske språkhistoria har vorte revidert i løpet av dei siste tiåra (sjå Samisk språkhistorie) er rekonstruksjonane deira av den samiske morfologien framleis gyldig (med mindre unntak).

Vi kan rekonstruere det finsk-samiske urspråket som eit agglutinerande språk, noko dei austersjøfinske språka er den dag i dag, til skilnad frå dei moderne samiske språka, som i dag står fram som langt meir flekterande.

Substantivmorfologi

Kasus

Mikko Korhonen har rekonstruert det ursamiske kasussystemet slik (1981):

Dette kasussystemet har utvikla seg til dei moderne systema på følgjande måte:

For sørsamisk er det få endringar. Sørsamisk har ikkje partitiv eller abessiv.

Personbøying av substantiv

Sammallahti sett opp dette rekonstruerte paradigmet for ursamiske possessivsuffiksendingar.

I nordsamisk har vokalen i singularisformene falle. Deretter har final *-m (eller den siste «-m» )  vorte til -n, så suffiksa er -n, -t, -s. I dualisformene har final -n falle, men vokalen står att, så formene er -me, -de, -ska. I pluarisformene har final -k vorte til -t, og formene er -met, det, set, Sjå avsnittet om possessivsuffiks i artikkelen nordsamisk morfologi for det moderne nordsamiske paradigmet.

Adjektivmorfologi 

Adjektiv i dei samiske språka blir bøygde i kasus, og dei blir komparert, eller gradbøygd. Kasusbøyinga er den same som for substantiva. I tillegg har dei samiske språka, som dei einaste i den uralske språkfamilien, ei form for halvkongruens, der adjektiva har ei eiga attributtform (ođđa girji, 'ei ny bok') som for mange, men ikkje alle, adjektiv skil seg frå forma adjektivet har som predikativform (Girji lea ođas, 'boka er ny'). Eitt av adjektiva i nordsamisk kongruerer med substantivet i kasus (buorre, 'god'), i t.d. enaresamisk gjeld det fleire adjektiv. Opphavet til attributtforma er omstridd.

Fotnotar

Litteratur
 Korhonen, Mikko 1981: Johdatus lapin kielen historiaan. Helsinki: SKS.
 Korhonen, Mikko 1988: The history of the Lapp language. Sinor, Denis: The Uralic languages. Description, history and foreign influences. Leiden: E.J. Brill. s. 264-278.
 Sammallahti, Pekka 1998: The Saami languages. An introduction. Karasjok: Davvi girji

Samisk språkhistorie
One Hundred and One Dalmatians

One Hundred and One Dalmatians (norsk tittel: 101 dalmatinere - En sjarmør i pels) er ein amerikansk animert eventyrfilm frå 1961, produsert av Walt Disney og basert på 1956-romanen The Hundred and One Dalmatians av Dodie Smith. Filmen er regissert av Clyde Geronimi, Hamilton Luske og Wolfgang Reitherman og var den 17. animerte Disney-langfilmen. Han fortel historia om eit kull på femten dalmatinarkvalpar som blir kidnappa av Cruella de Vil, som vil bruke pelsen deira til å lage kåper. Foreldra til kvalpane, Pongo og Perdita, drar ut for å redde ungane sine frå Cruella, og reddar i prosessen ytterlegare 84 kvalpar som vart kjøpte frå dyrebutikkar, som dimed aukar talet på dalmatinarar til 101.

Disney gav i 1996 ut ein spelefilm basert på filmen frå 1961, titulert 101 Dalmatians, og ein oppfølgjar til denne i 2000, 102 Dalmatians.

Kjelder

Bakgrunnsstoff 
 

Animasjonsfilmar frå Disney
Disney-filmar
Eventyrfilmar
Filmar frå 1961
Filmar frå USA
The Sword in the Stone

The Sword in the Stone (norsk tittel Sverdet i stenen) er ein amerikansk animert eventyrfilm frå 1963, produsert av Walt Disney Productions og utgjeven av Buena Vista Distribution. Han er den 18. animerte Disney-langfilmen og er basert på romanen av same namn frå 1938. Filmen er regissert av Wolfgang Reitherman og har i originalutgåva stemmene til Rickie Sorensen, Karl Swenson, Junius Matthews, Sebastian Cabot, Norman Alden og Martha Wentworth.

I 1939 skaffa Walt Disney seg rettane til å lage film av romanen The Sword in the Stone av T.H. White,  men det skulle gå to tiår før produksjonen av filmen vart sett i verk. The Sword in the Stone var den siste animerte Disney-filmen som vart utgjeven før Walt Disney døydde. Filmen vart utgjeven 25. desember 1963, og var ein kommersiell suksess.

Kjelder

Bakgrunnsstoff 
 

Animasjonsfilmar frå Disney
Eventyrfilmar
Filmar frå 1963
Filmar frå USA
Verdscupen i alpine greiner 1971/Kvinner

Verdscupen i alpine greiner for kvinner i 1971-sesongen tok til 12. desember 1970 i Bardonecchia i Italia og vart avslutta 14. mars 1971 i Åre i Sverige. Turneringa omfatta 23 tevlingar. Tevlingane fordelte seg på 9 slalåmrenn, 8 storslalåmrenn og 6 utforrenn. 

Annemarie Pröll frå Austerrike vann FIS-pokalen. Michèle Jacot frå Frankrike var ein soleklar toar framom landskvinna Isabelle Mir på tredjeplass.

Samanlagt

Slalåm

Storslalåm

Utfor

Kjelder

<div class="references-small">
Denne artikkelen bygger på «Alpiner Skiweltcup 1970/71» frå ,  den 29. november 2019.  
 

Alpine greiner
Sport i 1971
Verdscupen i alpine greiner 1971/Menn

Verdscupen i alpine greiner for menn i 1971-sesongen tok til 14. desember 1970 i Sestriere i Italia og vart avslutta 14. mars 1971 i Åre i Sverige. Turneringa omfatta 24 tevlingar. Tevlingane fordelte seg på 9 slalåmrenn, 8 storslalåmrenn og 7 utforrenn.

Gustav Thöni frå Italia sanka flest poeng og vann verdscup-pokalen framom frå franskmennene Henri Duvillard på andre- og Patrick Russel på tredjeplass.

Samanlagt

Slalåm

Storslalåm

Utfor

Kjelder

<div class="references-small">
Denne artikkelen bygger på «Alpiner Skiweltcup 1970/71» frå ,  den 29. november 2019.  
 

Alpine greiner
Sport i 1971
DuckTales the Movie: Treasure of the Lost Lamp

DuckTales the Movie: Treasure of the Lost Lamp (norsk tittel: Ole, Dole og Doffen på eventyr – Jakten på den forsvunne lampe) er ein animert eventyrfilm frå 1990, basert på TV-serien DuckTales. Filmen vart utgjeven på kino av Walt Disney Pictures 3. august 1990. Hendingane i filmen går føre seg mellom tredje og fjerde sesong av DuckTales.

DuckTales the Movie var den første animerte Disney-filmen som vart produsert av Disney Television Animation under banneret Disney MovieToons og animert av Walt Disney Animation France S.A.

Kjelder

Bakgrunnsstoff 
 

Animasjonsfilmar frå Disney
Disney-filmar
Eventyrfilmar
Familiefilmar
Filmar frå 1990
Filmar frå USA
Handball-VM 2019 for kvinner

Handball-VM 2019 for kvinner, den 24. i rekka, vart avvikla i tida 30. november til 15. desember 2019 i Japan. Til saman 24 land deltar i meisterskapet. Nederland vann VM-gull for fyrste gong etter finalesiger 30–29 over Spania. Russland sikra seg bronsen, då dei slo Noreg 33–28 i bronsefinalen.

Innleiande runde 
Alle tidene er lokaltid (UTC+9).

Gruppe A

Gruppe B

Gruppe C

Gruppe D

President's Cup

Plasseringskampar om 21.- til 24.-plass 

Kamp om 23.-plass

Kamp om 21.-plass

Plasseringskampar om 17.- til 20.-plass 

Kamp om 19.-plass

Kamp om 17.-plass

Plasseringskampar om 13.- til 16.-plass 

Kamp om 15.-plass

Kamp om 13.-plass

Hovudrunden

Gruppe I

Gruppe II

Sluttspelet

Semifinalar

Kamp om 7.-plass

Kamp om 5.-plass

Bronsefinale

Finale

Kjelder
Nettsida til VM 2019
IHF.info

 
Handball-VM
Idrettstilskipingar i Japan
The Nightmare Before Christmas

The Nightmare Before Christmas (norsk tittel: Et førjulsmareritt) er ein amerikansk stop-motion-animert fantasyfilm frå 1993, regissert av Henry Selick og produsert av Tim Burton. Filmen fortel historia om Jack Skellington, kongen av «Halloween Town», som fell gjennom ein portal til «Christmas Town» og bestemmer seg for å feire denne høgtida. 

Danny Elfman skreiv songane og orkestreringa, og gav songstemme til Jack. Hovudkarakterane i filmen har stemmene til Chris Sarandon, Catherine O'Hara, William Hickey, Ken Page, Paul Reubens, Glenn Shadix og Ed Ivory.

Kjelder

Bakgrunnsstoff 
 

Disney-filmar
Filmar frå 1993
Filmar frå USA
USA-amerikanske animerte fantasyfilmar
Newtons metode i optimering

I matematisk optimering baserer Newtons metode på å finna stasjonære punkt (minima, maksima, sadelpunkt, både lokale og globale) for ein gjeven funksjon , altså baserer han seg på ei minimering av  i staden for ei minimering av  som i newtons metode i kalkulus.

Definisjon 
Gjeve eit startpunkt  for algoritmen og ein funksjon  ein ønskjer å finna stasjonære punkt for, så er newtons algoritme i optimering gjeven som

I høvet der  berre er ein funksjon av ein variabel, så er  den deriverte til funksjonen  og  er den dobbeltderiverte. I det høvet der  er ein fleirvariabels funksjon så er  kjend som gradienten av   og  kjend som hessematrisa for .  er inversen av denne hessematrisa. 

Under særskilde føresetnadar bundne av valet av startpunkt , så vil følgja  konvergera mot løysinga av likninga , altså er  eit stasjonært punkt.

Motivering av definisjon 
Utleiinga av algoritmen er særs lik som for utleiinga av newtons metode i kalkulus. Ein nyttar ei taylorpolynomtilnærming til å utleia eit newtonsteg, som vert steget  i ein iterativ descentalgoritme, gjeven som:

I motsetning til newtons metode i kalkulus nyttar ein ei andreordens taylorpolynomtilnærming av i staden for ei førsteordens. Denne tilnærminga vert derivert og vidare minimisert med omsyn på  for å utleia newtonsteget .

Ei andreordens taylorpolynomtilnærming for funksjonen  er:

Den deriverte av tilnærminga er:

Og ein minimiserer denne funksjonen ved å løysa:

Med omsyn på h, som gjev newtonsteget  i algoritmen:

Som gjev den iterative algoritmen

kjend som Newtons metode i optimering.
Matematisk optimalisering
Algoritmar
Ishockey-VM 1989

Verdsmeisterskapen i ishockey 1989 vart arrangert i Stockholm og Södertälje i Sverige i tida frå 15. april til 1. mai 1989. Meisterskapen vart avvikla med innleiingsrunde der dei åtte deltakarlanda møttest til innbyrdes oppgjer. Dei fire beste laga i innleiingsrunda gjekk vidare til eit meisterspel der laga møttest på ny før medaljestriden var avgjort, alle laga starta då utan poeng.  Dei fire laga med færrast poeng i innleiingsrunda tok med derimot med seg  alle poenga frå innleiingsrunda inn i eit nedrykksspel.

Sovjetunionen vann alle ti kampane laget spelte og tok heim VM-pokalen. Canada fekk sølv og Tsjekkoslovakia bronse.

Innleiingsrunda

Meisterspelet

Sovjetunionens meisterlag
Målvakter: Sergej Mylnikov, Artūrs Irbe, Valdimir Mysjkin 
Forsvarar: Vjatsjeslav Fetisov, Aleksej Kasatonov, Valerij Sjirjajev, Ilja Bjakin, Aleksej Gusarov, Svjatoslav Khalisov, Vladimir Konstantinov 
Løparar: Vladimir Krutov, Igor Larionov, Sergej M. Makarov, Vjatsjeslav Bykov, Dmitrij Kvartalnov, Aleksandr Mogilnij, Andrej Khomutov, Sergej Fjodorov, Sergej Jasjin, Jurij Khmyljov, Valerij Kamenskij, Sergej Nemtsjinov, Aleksandr Tsjornykh .

Nedrykkingsspelet

Kjelder

<div class="references-small">
Denne artikkelen bygger på «Världsmästerskapet i ishockey för herrar 1989» frå ,  den 30. november 2019.  
 

Ishockey-VM
Sport i 1989
Idrettstilskipingar i Sverige
Vjatsjeslav Bykov

Vjatsjeslav Arkadjevitsj Bykov () er ein russisk tidlegare ishockeyspelar frå Tsjeljabinsk. Perioden 1983-93 vann han fire VM-gull og to OL-gull med Sovjetunionen og Russland. Han er frå 2003 sveitsisk statsborgar.

Senterløparen Bykov spelte 1979-82 ishockey på lag frå heimbyen. Fyrst ein sesong i Metallurg Tsjeljabinsk og deretter to sesongar i Traktor Tsjeljabinsk. Åra frå 1982 til 1990 gjorde han teneste i CSKA Moskva, den suverene toppklubben i sovjetisk ishockey. I 1990 flytta han til Sveits, der han dei neste åtte sesongane var aktiv i Fribourg-Gottéron. Bykov avslutta med to år i HC Lausanne.

Bykov vart verdsmeister med Sovjetunionen i 1983, 1986 og 1989. Frå både Vinter-OL 1988 i Calgary og Vinter-OL 1992 i Albertville reiste han med olympisk gullmedalje i bagasjen. I 1993 vart han verdsmeister med Russland.

Frå 2006 til 2011 var Bykov landslagssjef for Russlands ishockeymannskap. Han lukkast leia laget fram til VM-tittel i 2008 og 2009.

Kjelder

<div class="references-small">
Denne artikkelen bygger på «Wjatscheslaw Arkadjewitsch Bykow» frå ,  den 30. november 2019.  
 

Russiske ishockeyspelarar
Sovjetiske ishockeyspelarar
Olympiske meistrar for Sovjetunionen
Kari Solem

Kari Solem Aune () er ein norsk tidlegare handballspelar frå Trondheim som vann medalje i tre internasjonale meisterskap. 

Solem var linjespelar i Byåsen IL frå 1990 til 2001. Ho var mellom anna med om å vinne NM-finalen 1991. Skadar prega den siste delen av hennar aktive tid, mellom anna vart det i 1999 ikkje noko av ein overgang til tyske Dortmund.

Solem fekk sin landslagsdebut 31. juli 1994 og aksla landslagsdrakta siste gongen 28.oktober 1998. Ho fekk ein EM-bronse med Noreg då Handball-EM 1994 fann stad i Tyskland. Under Sommar-OL 1996 i Atlanta deltok ho på det norsk laget som tapte bronsefinalen. Både i europameisterskapen 1996 og verdsmeisterskapen 1997 måtte Solem og lagvenninnene tole tap mot Danmark i finalen. Solem deltok i 110 landskampar og skåra 214 mål.

Merittar
 EM 1994: Bronsemedalje etter 24–19 mot Ungarn
 VM 1995: Nr 4 etter 24–25 mot Danmark
OL 1996: Nr 4 etter 18–20 mot Ungarn
 EM 1996: Sølvmedalje etter 23–25 mot Danmark
 VM 1997: Sølvmedalje etter 20–33 mot Danmark

Kjelder
handball.no

Norske handballspelarar
Norske deltakarar under sommar-OL 1996
Handballspelarar under sommar-OL 1996
Folk frå Trondheim
Face It

Face It er det 21. studioalbumet til det nederlandske hardrockbandet Golden Earring, utgjeve i 1994. Albumet kom ikkje ut i USA. 

Face It var eit resultat av ein akustisk turné som Golen Earring heldt på med då albumet vart spelt inn. Det vart spelt inn live i heimestudioet til gitaristen George Kooyman. 

Allmusic skreiv om albumet: «Det verkelege problemet med Face It er at det slår seg til ro med å vere godt nok, i staden for å prøve og nå stordom. Songane er godt skrivne og framføringane energiske, men ingen av dei hoppar ut av høgtalarane. Albumet vinn derfor ikkje Golden Earring nye fans, men er eit solid, energisk album som fanbasen vil vere nøgd med.»

Innhald
Alle songane er skrivne av Hay og Kooymans, utanom der andre er nemnde.

Medverkande
Rinus Gerritsen - bass, gitar, munnspel, klaverinstrument, vokal
Barry Hay - vokal, gitar
George Kooymans - gitar, vokal
Cesar Zuiderwijk - trommer, perkusjon

Andre medverkande
Ton Masseurs - pedalsteelgitar på spor 8

Teknisk
Produsentar: Rinus Gerritsen, Barry Hay, George Kooymans, John Sonneveld
Lydteknikar: John Sonneveld
Miksing: John Sonneveld
Mastering: John Sonneveld

Kjelder

<div class="references-small">
Denne artikkelen bygger på «Face It (Golden Earring album)» frå ,  den 30. november 2019. 
 oppgav desse kjeldene:

Golden Earring-album
Musikkalbum frå 1994
Columbia Records-album
Ton Masseurs

Ton Masseurs () er ein nederlandsk gitarist kjend som ein av dei første pedalsteelgitaristane i Europa. Han var sologitarist/steelgitarist og var med å skipe det nederlandske countrybandet The Tumbleweeds, som fekk ein hit med versjonen sin av Merle Haggard-songen «Somewhere Between» (1975). Masseurs var den musikalske leiaren og produsenten for bandet. 

Sidan slutta i han i bandet for å fokusere på musikkstudioet sitt, som han starta i 1980, kalla MMP Studios i Waalwijk i Nederland. Han var framleis aktiv som studiomusikar på pedalsteelgitar og arbeidde med nedderlandske artistar som Rob de Nijs, Jasperina de Jong og Golden Earring. I 2001 fekk han eit stort hjarteinfarkt og trekte seg attende frå musikkindustrien.

Kjelder

<div class="references-small">
Denne artikkelen bygger på «Ton Masseurs» frå ,  den 30. november 2019. 
 oppgav desse kjeldene:

Nederlandske gitaristar
Pedalsteelgitaristar
Folk frå Loon op Zand
Love Sweat

Love Sweat er det 22. studioalbumet til det nederlandske hardrockbandet Golden Earring, gjeve ut i 1995. Det inneheld coverversjonar av andre artistar sine songar. Albumet kom ikkje ut i USA. 

Songane bandet spelar varierer frå The Beach Boys og The Beatles til Bob Seger og The James Gang.

Innhald

Medverkande
George Kooymans - gitar, vokal
Rinus Gerritsen - bassgitar
Barry Hay - gitar, vokal
Cesar Zuiderwijk - trommer

Kjelder

<div class="references-small">
Denne artikkelen bygger på «Love Sweat» frå ,  den 30. november 2019. 
 oppgav desse kjeldene:

Golden Earring-album
Musikkalbum frå 1995
Columbia Records-album
Coveralbum
Paradise in Distress

Paradise in Distress er det 23. studioalbumet til det nederlandske hardrockbandet Golden Earring, gjeve ut i 1999. Albumet kom ikkje ut i USA.

Innhald
Alle songane er skrivne av Hay og Kooymans utanom der andre er nemnde.

Medverkande
Rinus Gerritsen - bass, klaverinstrument
Barry Hay - gitar, vokal
George Kooymans - gitar, vokal
Cesar Zuiderwijk - trommer

Teknisk
Produsentar: Golden Earring, John Sonneveld
Lydteknikar: John Sonneveld
Mastering: Miles Showell
Saksofonarrangement: Hans Hollestelle

Kjelder

<div class="references-small">
Denne artikkelen bygger på «Paradise in Distress» frå ,  den 30. november 2019. 
 oppgav desse kjeldene:

Golden Earring-album
Musikkalbum frå 1999
Millbrook U.S.A.

Millbrook U.S.A. er det 24. studioalbumet til det nederlandske hardrockbandet Golden Earring, gjeve ut i 2003. Det er kalla opp etter Millbrook i New York, der bandet spelte inn albumet. Albumet kom likevel ikkje ut i USA.

Innhald
Alle songane er skrivne av Hay og Kooymans utanom der andre er nemnde.

Medverkande
George Kooymans - gitar, vokal
Rinus Gerritsen - synthesizer, munnspel, bass, harmonium, Hammondorgel, flygel
Barry Hay - vokal
Cesar Zuiderwijk - trommer

Andre medverkande
Frank Carillo - dulcimer, harmonium, korvokal, tamboura, slidegitar, laúd
Birgit Lewis Singers- kor

Teknisk
Produsent: Golden Earring
Lydteknikar: Chris Cubeta
Miksing: Paul Orfino
Mastering: Paul Orfino

Kjelder

<div class="references-small">
Denne artikkelen bygger på «Millbrook U.S.A.» frå ,  den 30. november 2019. 
 oppgav desse kjeldene:

Golden Earring-album
Musikkalbum frå 2003
Tits 'n Ass

Tits 'n Ass er det 25. studioalbumet til det nederlandske rockebandet Golden Earring. Det kom ut 11. mai 2012. Det var det første studioalbumet deira på ni år, sidan Millbrook U.S.A. i 2003, og så langt det siste dei har gjeve ut. Albumet kom ikkje ut i USA.

Innhald
Alle songane er skrivne av Barry Hay og George Kooymans.

Medverkande
 George Kooymans – gitar, vokal
 Rinus Gerritsen – bass, rytmegitar på «Over the Cliff into the Deep Deep Blue»
 Barry Hay – vokal
 Cesar Zuiderwijk – trommer
 Frank Carillo – gitar, slidegitar
 Jan Rooymans – klaverinstrument, Hammond B3, korvokal, tamburin, gitar på «Over the Cliff into the Deep Deep Blue»

Kjelder

<div class="references-small">
Denne artikkelen bygger på «Tits 'n Ass» frå ,  den 30. november 2019. 
 oppgav desse kjeldene:

Musikkalbum frå 2012
Golden Earring-album
Musikkalbum produserte av Chris Kimsey